text: Snevejr rammer Syd- og Sønderjylland på den første forårsdag 
  01 marts 2016 kl. 14.55
  Tirsdag aften bliver Syd- og Sønderjylland ramt af snevejr. 
  Selvom kalenderen melder forår, melder vejret vinter. I løbet af aftenen vil et snevejr trække ind over landsdelen. Den første sne forventes at falde vestpå allerede klokken 18, og efter et par timer vil det sne i hele Syd- og Sønderjylland.
  Sneen forsvinder formentlig hurtigt igen, og efterfølges at regnvejr engang efter midnat. Ifølge TV2 Vejret kan der falde 5-7 centimeter sne i Jylland i løbet af natten.
  Da sneen falder sammen med hård vind fra sydøst, kan der forekomme stedvis fygning.
  